5เดือนประกันสังคมจ่ายค่าทำฟัน 177 ล้านบาท
5เดือนแรก ผู้ประกันตนใช้สิทธิทำฟัน 6แสนราย ประกันสังคมควักจ่าย 177 ล้านบาท&nbsp;
29 ก.ค. 2553

5เดือนแรก ผู้ประกันตนใช้สิทธิทำฟัน 6แสนราย ประกันสังคมควักจ่าย 177 ล้านบาท 
รายงานข่าวสำนักงานประกันสังคม เปิดเผยข้อมูล ในช่วง 5 เดือนแรกของปี 2553 (ม.ค.-พ.ค. 53) มีผู้ประกันตนมาใช้สิทธิกรณีทันตกรรม ถึง 641,600 ราย และสำนักงานประกันสังคมได้จ่ายประโยชน์ทดแทนกรณีดังกล่าวไปแล้วทั้งสิ้น 177,122,176.63. ล้านบาท 
ทั้งนี้สำนักงานประกันสังคมได้ให้ความคุ้มครองแก่ผู้ประกันตนที่ส่งเงินสมทบ เข้ากองทุนโดยผู้ประกันตนจะได้รับสิทธิประโยชน์ 7 กรณี คือกรณีเจ็บป่วยหรือประสบอันตรายไม่เนื่องจากการทำงาน คลอดบุตร ทุพพลภาพ ตาย     สงเคราะห์บุตร ชราภาพ และกรณีว่างงาน 
กรณีทันตกรรมถือว่าเป็น 1 ในสิทธิประโยชน์สำหรับกรณีเจ็บป่วยที่สำนักงานประกันสังคมได้ให้ความคุ้มครองแก่ผู้ประกันตนที่ส่งเงินสมทบเข้ากองทุนประกันสังคมมาแล้วไม่น้อยกว่า 3  เดือน ภายในระยะเวลา 15  เดือนก่อนวันรับบริการทางการแพทย์ โดยผู้ประกันตนสามารถเข้ารับบริการทางทันตกรรม ณ สถานพยาบาลใดก็ได้ ในกรณี ถอนฟัน อุดฟัน ขูดหินปูน  ในอัตราครั้งละไม่เกิน 250 บาท ปีละไม่เกิน 500 บาทและมีสิทธิใส่ฟันเทียมชนิดถอดได้ฐานอคริลิก (พลาสติก) ไม่เกิน 5 ซี่ เบิกได้ไม่เกิน1,200 บาท ตั้งแต่ 5 ซี่ขึ้นไป จะเบิกได้ไม่เกิน 1,400 บาท และฟันปลอมนี้จะเบิกได้ เมื่อผ่านระยะเวลา 5 ปีไปแล้ว